ଏରସମା,୨୯ା୧୦(ସ୍ବ.ପ୍ର.): ଓଡ଼ିଶାର ଉପକୂଳ ଜିଲାଗୁଡ଼ିକରେ ୧୯୯୯ ଅକ୍ଟୋବର ୨୯ରେ ମହାବାତ୍ୟା ଭୟଙ୍କର ବିପର୍ଯ୍ୟୟ କରିବା ସହ ତାଣ୍ଡବ ରଚିଥିଲା। ଏହାର ପ୍ରଭାବରେ ଜଗତ୍ସିଂହପୁର ଜିଲା ବଙ୍ଗୋପସାଗର ଉପକୂଳବର୍ତ୍ତୀ ଏରସମା ବ୍ଲକର ଭୌଗୋଳିକ ସ୍ଥିତି ଛାରଖାର ହୋଇଯାଇଥିଲା। ଏଠାରେ ଘଣ୍ଟା ପ୍ରତି ୩୫୦କିମି ବେଗରେ ପବନ ପ୍ରବାହିତ ହେବା ସହ ସମୁଦ୍ରରୁ ୩୦ ଫୁଟ୍ ଉଚ୍ଚର ଜୁଆର ଉଠିଆସିଥିଲା ା କେହି କିଛି ବୁଝିବା ଆଗରୁ ଘରଦ୍ୱାର ରାସ୍ତାଘାଟ ସବୁ ନିଶ୍ଚିହ୍ନ ହୋଇଯାଇଥିଲା ା ପ୍ରକୃତିର ଧ୍ୱଂସ ଲୀଲା ଭିତରେ ଏରସମାରୁ ଚାଲିଯାଇଥିଲା ୧୦,୦୦୦ ଜୀବନ ା ଏହା ମଧ୍ୟରେ ମହାବାତ୍ୟାକୁ ୨୩ ବର୍ଷ ପୂରିଛି ା ବିନାଶ ଭିତରୁ ବିକାଶର ସୂତ୍ରପାତ ହୋଇଛି ା ମାତ୍ର ଯେଉଁମାନେ ଅତି ନିକଟରୁ ସେହି ଧ୍ୱଂସ ଲୀଳା ଅଙ୍ଗେ ନିଭାଇଛନ୍ତି, ସେମାନଙ୍କ ପାଇଁ ମହାବାତ୍ୟା ଏବେବି ଅଭୁଲା ସ୍ମୃତି ହୋଇ ରହିଯାଇଛି ା ଏବେବି ବହୁଲୋକଙ୍କ ଦୁଃଖ ଦୁର୍ଦ୍ଦଶା ଦୂର ହୋଇ ନ ଥିବା ସାଧାରଣରେ ଅଭିଯୋଗ ହୋଇଛି।
ଜପା ଓ ଆମ୍ବିକି ପଞ୍ଚାୟତର ୩୧୭ ପରିବାର ଏବେବି ପ୍ରଧାନମନ୍ତ୍ରୀ ଆବାସ ଯୋଜନାରୁ ବଞ୍ଚତ୍ତ ହୋଇଛନ୍ତି ା ଆର୍ଥିକ ଅବସ୍ଥା ଶୋଚନୀୟ ହୋଇଥିବାରୁ ଘର କରି ନ ପାରି ଏବେ ମଧ୍ୟ କୁଡିଆରେ କାଳାତିପାତ କରୁଛନ୍ତି ା ଉଦାହରଣ ଭାବେ ମେନକା ଶାସମଲଙ୍କୁ ନିଆଯାଇପାରେ ା ମହାବାତ୍ୟାରେ ପୁଅ ଝାଡୁଙ୍କୁ ହରାଇଥିଲେ ା ଅବଶିଷ୍ଟ ଦୁଇ ପୁଅ ବୋହୂଙ୍କୁ ନେଇ ତାଙ୍କ ସଂସାର ା ତାଙ୍କ ଭିତରୁ ଜଣେ ଗାଡି ଧକ୍କାରେ ଦୃଷ୍ଟି ଶକ୍ତି ହରାଇ ଭିନ୍ନକ୍ଷମ ହୋଇଛନ୍ତି ା ସ୍ବାମୀ ଦିନ ମଜୁରିଆ ା ପକ୍କା ଘର କରିବା ପାଇଁ ସେ ସକ୍ଷମ ନୁହନ୍ତି ବୋଲି ଦୁଃଖର ସହ ପ୍ରକାଶ କରନ୍ତି ା ଏ ସମ୍ପର୍କରେ ଏରସମା ବିଡିଓ କୈଳାସ ଚନ୍ଦ୍ର ବେହେରା କୁହନ୍ତି, ୨୦୧୬-୧୭ ଆର୍ଥିକ ବର୍ଷରେ ଜଙ୍ଗଲ ଜମିରେ ଘର କରିଥିବା ପରିବାରକୁ ପକ୍କା ଘର ଯୋଗାଇ ଦେବା ନିଷିଦ୍ଧ କରାଯାଇଛି। ବିଶେଷ କରି ଉପକୂଳ ଜିଲାର ଏପରି ସମସ୍ୟା ସରକାରଙ୍କ ନିକଟରେ ବିଚାରାଧୀନ ରହିଛି।
Enter your email to get our daily news in your inbox.
Leave this field empty if you're human:
